דומא (נפת שכם)

דומא (בערבית: دوما) הוא כפר פלסטיני בנפת שכם, בהרי השומרון המזרחיים, במורד אל בקעת הירדן, השוכן בגובה של כ-650 מ' מעל פני הים, כ־25 ק"מ דרומית-מזרחית לשכם, מזרחית לכביש 458. מצפון ליישוב נמצא הכפר מג'דל בני פדיל. הכפר התפרסם בשל הפיגוע שהתרחש בו, בשנת 2015, בו נשרפו למוות שלושה מבני משפחת דוואבשה. השם "דומא" משמר את שמה של אדומה, ישוב הנזכר במאה הרביעית לספירה במיל ה-12 מדרום לעיר שכם. יש סבורים שיישוב זה הוא מולדתו של דואג האדומי. זאב וילנאי מעלה סברה שתושבי היישוב היו אדומים שגוירו בכפייה בידי יוחנן הורקנוס הראשון במאה השנייה לפני הספירה, והשם "אדומה" משמר את מקורם - הרי אדום. בשלהי המאה ה-19 צוין כי במקום נמצאו שרידי ביצורים, ותושבי המקום עיבדו אדמות בבקעת הירדן מצפון לתל פצאליס, וגידלו בהן חיטה. לפי החוקר ויקטור גרן התגוררו במקום כ-300 נפש. בשנת 1922 התגוררו ביישוב 155 תושבים. על פי סקר הכפרים שבוצע בשנת 1945, הוערך מספר התושבים בכ-310 איש ושטחו 17,351 דונם. בשנת 1961 התגוררו ביישוב 444 תושבים. היישוב נכלל בשטח המנדט הבריטי, ובעקבות מלחמת העצמאות נכלל בגדה המערבית שבשליטת ירדן. במלחמת ששת הימים עבר היישוב לשלטון ישראל. בסקר שנערך על ידי ישראל בשנת 1967 גרו בכפר 524 תושבים. עד למלחמת ששת הימים עסקו מרבית הגברים שביישוב בחקלאות. לאחר המלחמה עברו רבים מהתושבים לעבוד בבניין בישראל או פתחו עסקים קטנים ביישוב. כלכלת היישוב ממשיכה להתבסס על חקלאות שלחין, בוסתני פרי, כרמי זית וגידול בעלי חיים. היישוב מקבל את מימיו מארבעה מעיינות שבסביבתו. הגדול שבמעיינות משמש גם לאספקת מים להתנחלויות סמוכות.  בעקבות הסכמי אוסלו נכללו כ-95% מאדמות היישוב כשטח C ויתר ה 5% כשטח B. בשנת 2021 תושבים מהכפר בנו באופן לא חוקי על אדמות ישראליות[דרושה הבהרה] שנמצאות במרחק משמעותי מהכפר באמצעות בניה, כבישים וחקלאות. בית המשפט הורה על הריסת המתחם, ובחודש נובמבר בוצעה הריסה. סמוך לדומא נובע המעיין "עין דומא". ב-31 ביוני 2015 נרצח ישראלי בפיגוע ירי סמוך לכפר. חודש לאחר מכן, ב-31 ביולי, הוצתו שני בתים ביישוב באמצעות בקבוקי תבערה. בני הזוג סעד וריהאם דוואבשה, ותינוקם עלי סעד דוואבשה, נשרפו למוות. בן נוסף נפצע באורח קשה. כתובות "נקמה" ו"יחי המלך המשיח" רוססו על קירות הבית. עמירם בן אוליאל הורשע ברצח, ונדון לשלושה מאסרי עולם ו-20 שנות מאסר נוספות. בשנת 2024 נעצר בכפר בן למשפחת דוואבשה בחשד שביצע את רצח בנימין אחימאיר. מדיה וקבצים בנושא דומא בוויקישיתוף דומא באתר Palestine Remembered (באנגלית) Conder, Claude Reignier; Kitchener, H. H. (1882). The Survey of Western Palestine: Memoirs of the Topography, Orography, Hydrography, and Archaeology. Vol. 2. London: Committee of the Palestine Exploration Fund. (pp. 386, 390) צבי אילן, נופי הכביש החדש במדבר שומרון, דבר, 24 בספטמבר 1976, עמ' 40 יהודה קיל, דעת מקרא לספר שמואל א, מוסד הרב קוק, תשמ"א/1981, עמ' ריז בן-ציון לוריא, שאול ובנימין, קרית ספר, תש"ל, עמ' 20 זאב וילנאי, אנציקלופדיה לידיעת א"י, 1976, עמ' 1640 זאב וילנאי, מדריך ארץ ישראל, כרך יהודה וירושלים, עמ' 484 יהושע בן אריה וארנון גולן, 'יחידות המשנה ויישובי סנג'ק שכם במאה הי"ט', ספר אברהם יעקב ברור (ארץ ישראל: מחקרים בידיעת הארץ ועתיקותיה, יז), החברה לחקירת ארץ ישראל ועתיקותיה תשמ"ד, עמ' 57-58. Duma - دومه - דומא (נפת שכם), באתר palestineremembered, ‏2007 Government of Palestine, Department of Statistics, Village Statistics, April, 1945, 1945, עמ' 59 The Applied Research Institute – Jerusalem, Duma Village Profile, 2014 ארכיון בניה בלתי חוקית, באתר Regavim עין דומא - עיינות פצאל, באתר משרד החינוך; עין דומא, באתר עמוד ענן. אליאור לוי ויואב זיתון, חשד לפיגוע יהודי בשומרון: בית הוצת ותינוק פלסטיני נשרף למוות, רוססו כתובות "נקמה", באתר ynet, 31 ביולי 2015 עמירה הס, קרוב משפחה שהיה עד לפיגוע בדומא: שני רעולי פנים עמדו ליד ההורים בעודם נשרפים, באתר הארץ, 31 ביולי 2015 פרשת דומא: שלושה מאסרי עולם נגזרו על עמירם בן אוליאל, באתר www.hidabroot.org, ‏2020-09-14 נעצר המחבל שרצח באכזריות את הנער בנימין אחימאיר ז"ל, באתר ערוץ 7